
Tale  ved  Missionær 
Frederick  H.  Olsens  Bisættelse 

—  af  fhv.   Præsident   Alma   L.   Petersen. — 


Jeg  vil  gerne  læse  et  Vers  i  Pagtens  Bog  6  :  13:  »Dersom 
du  vil  gøre  det  gode  og  blive  standhaftig  indtil  Enden,  skal 
du  vorde  salig  i  Guds  Rige,  hvilket  er  den  største  af  alle 
Guds  Gaver;  thi  ingen  er  større  end  Salighedens  Gave.« 

Og  jeg  tror,  mine  Brødre  og  Søstre,  at  den  største  Gave, 
der  kan  blive  et  Menneske  til  Del,  er  kommet  til  Broder 
Olsen.  Jeg  ønsker  at  sige  til  dem,  der  ikke  kender  mig,  at 
jeg  taler  lige  ud,  og  jeg  haaber  ikke,  at  jeg  vil  fornærme 
nogen  af  den  Grund. 

Da  jeg  kom  her  op  i  Morges  paa  Vejen  fra  Ogden,  saa  vi 
en  stor  Lastbil,  der  var  væltet  og  senere  hen  saa  vi  to 
andre  Biler,  som  var  kollideret  med  hinanden.  Om  der  blev 
dræbt  nogen  ved  disse  Ulykker  ved  jeg  ikke. 

Det  er  en  sørgelig  Begivenhed,  som  har  kaldt  os  sammen 
i  Dag.  Det  er  sørgeligt,  at  vi  Mennesker  sørger,  men  husk, 
vore  Veje  er  ikke  vor  himmelske  Faders.  Jeg  indtager  et 
andet  Standpunkt  til  denne  Stilling,  og  jeg  vil  tale  ud  fra 
dette  Standpunkt.  Jeg  gad  egentlig  vide,  hvis  Fejl  det  er, 
at  Broder  Frederick  ligger  for  os  her  i  Dag.  Kunde  det 
være  Fader,  Moder  og  Søster?  Kunde  det  være  Biskoppen 
eller  Præsidenten  for  denne  Stav. 

Jeg  ønsker  at  bevidne  for  eder,  at  Frederick  kom  ind  i 
Missionsmarken  med  de  fineste  og  bedste  Arbejdsredska- 
ber. Hvad  var  det  for  Redskaber?  Et  var  Tro  paa  vor  Herre 
Jesus  Kristus,  et  andet  var  Ydmyghed  og  Lydighed  og  end- 
nu et  andet  —  han  skammede  sig  ikke  ved  Jesu  Kristi 
Evangelium.  Brødre  og  Søstre,  hvem  har  beredt  ham  for 
dette?  Hans  Fader,  Moder,  Søster  og  Omgangskreds. 

Brigham  Young  har  sagt:  »Vi  skulde  ikke  sørge  over 
de  retfærdiges  Død.«  Her  foran  os  ligger  en  ung,  retfærdig 
Mand.  Frelsens  Gave  er  kommet  til  ham,  og  hvad  vi  skulde 
sørge  over  i  Dag  er,  at  vi  ikke  er  saa  gode  som  han. 

Jeg  er  meget  glad  for  at  være  her  i  Dag.  Jeg  er  meget 
glad  for  at  se  enogtyve  af  hans  Missionærkammerater  her 
for  at  vise  vor  Broder  den  sidste  Ære.  Og  jeg  vil  blot  sige 
et  Ord  eller  to.  Jeg  har  haft  Begravelse  i  næsten  to  Uger. 
Jeg  har  modtaget  Breve  eller  min  Familie  har  modtaget 
Breve  lige  siden  hans  Bortgang  om,  hvordan  de  sørgede, 
og  de  var  uhyre   kede  af  at  se  ham  forlade  denne  Jord, 

fordi  de  elskede  ham  saa  meget  og  ønskede  at  beholde 
ham. 

I  Gaar  Eftermiddags   fik  jeg  ét   Brev,  som   fortalte  om 

hans  sidste  Ord.  Han  laa  ved  Siden  af  en  ung  Mand,  og  de 
laa  og  talte  sammen.  Han  sagde:  »Jeg  vil  lige  rejse  mig  op, 
saa  jeg  kan  vinke  med  Haandcn,«  hvad  der  er  en  gammel 
dansk  Skik,  naar  de  siger  Farvel,  og  han  lagde  sig  ned 
igen.  Han  havde  ikke  mere  end  faaet  lagt  sig,  førend  han 
var  død.  Han  følte  sig  bedre  og  haahedc  paa  snart  at  kom- 
me ud.  Syv  Læger  havde  undersøgt  ham. 

Jeg  vil  gerne  citere  Dr.  Ezra  Rich,  en  af  de  dygtigste  i 
Vesten.  Da  jeg  skulde  rejse  til  Danmark,  sagde  han  til 
mig:  »Broder  Petersen,  du  skal  til  et  glimrende  Land,  et 
Land,  hvor  især  i  København  de  er  toneangivende  i  Læge- 
videnskaben. 

Han  var  i  et  af  de  bedste  Hospitaler  i  Verden,  og  jeg  vil 
gerne  sige,  at  Broder  Frederick  fik  al  den  Pasning,  som  et 
Menneske  kunde  faa.  Jeg  har  hørt,  hvilket  Chock  det  var 
for  min  Efterfølger,  Broder  Mark  B.  Garff,  og  jeg  ved,  at 
han  gjorde  alt,  hvad  han  kunde  for  ham,  men  der  var 
intet  at  stille  op. 

Husk  Frelseren  sagde:  »De  døde  skal  høre  Evangeliet.« 
Denne  Broder  vil  i  Dag  eller  i  Fremtiden  prædike  Evange- 
liet til  de  levende  her  paa  Jorden.  Jeg  elskede  Broder  Fre- 
derick. Han  og  Brødrene  Carr,  Drury  og  Tanner  fik  mig 
til  at  bede  inderligere  end  noget  Menneske,  jeg  kender.  Jeg 
vil  fortælle  det. 

De  arrangerede  et  Møde  i  den  største  Sal,  de  kunde  leje 
i  Esbjerg  og  fyldte  den  til  sidste  Plads,  fordi  syv  Præster 
der  i  Byen  havde  sagt,  at  de  Sidste  Dages  Hellige  ikke  var 
kristne.  De  gik  fra  Dør  til  Dør,  Dag  efter  Dag,  Aften  efter 
Aften  og  uddelte  Tryksager  med  Meddelelsen  om,  at  jeg 
vilde  komme  til  Esbjerg  og  modbevise  denne  Udtalelse.  Ef- 
ter at  de  havde  gjort  det,  sendte  de  Bud  til  mig. 

Ældste  Hans  Mikkelsen  var  dengang  Redaktør  af  »Skan- 
dinaviens Stjerne«,  og  han  er  her  i  Dag.  Jeg  fortalte  ham, 
hvad  de  havde  gjort.  Han  sagde:  »Du  vil  faa  en  rar  Tid 
med  de  syv  Præster,«  og  jeg  sagde  til  ham:  »Hvis  jeg  skal 
have  en  rar  Tid,  skal  du  gaa  med  mig,  saa  vil  vi  have  en 
rar  Tid  sammen.« 

Jeg  vil  aldrig  glemme  den  Aften.  Salen  var  ligesaa  fyldt 
som  denne  her.  Lige  før  Mødet  skulde  begynde  modtog  vi 
Besked  om,  at  Præsterne  var  forhindret  i  at  komme  til 
Stede.  Vi  havde  hele  Aftenen  for  os  selv. 

Det  var  den  Slags  Arbejde  denne  Mand  gjorde.  Han  ud- 
førte et  vidunderligt  Arbejde,  og  Broder  og  Søster  Olsen 
og  jeres  kære  Datter,  I  har  noget  at  være  stolte  af.  Sørg 

ikke,  jeg  ved  det  er  naturligt  for  os  Mennesker  at  gøre  det, 
men  I  har  i  det  celestiale  Rige  en  Søn,  som  bereder  en 
Bolig  for  jer.  Gud  give,  at  I  maa  følge  i  hans  Fodspor. 

Jeg  har  sagt  det  ofte,  og  jeg  siger  det  her  i  Dag.  Jeg 
havde  62  Missionærer  i  Missionen,  som  jeg  kunde  bede 
hvilkensomhelst  Gren  eller  Medlem  af  Kirken  om  at  følge. 

Her  ligger  foran  os  en  Mand,  som  troede,  hvad  Frelseren 
sagde:  »Kom,  følg  mig.«  Lad  os  følge  det  Eksempel,  som 
Broder  Frederick  Olsen  viste  os. 

Jeg  husker,  jeg  læste  Breve  fra  hans  Fader,  Moder  og 
Søster,  den  Opmuntring,  som  de  sendte  ham,  deres  Bønner, 
de  opsendte  for  ham.  Jeg  bevidner,  at  der  foran  os  ligger 
en  fremragende  Missionær,  fordi  han  arbejdede  med  det 
Værktøj,  Herren  havde  givet  ham. 

Jeg  maa  ikke  tage  mere  Tid,  men  jeg  siger,  Gud  velsigne 
os  alle,  Gud  velsigne  Broder  og  Søster  Olsen  og  deres  Dat- 
ter og  alle  dem,  som  sørger.  Tak  Herren,  at  I  har  en  saa- 
dan  Repræsentant  til  at  gaa  paa  den  anden  Side.  En,  der 
var  flink,  ren  og  ubesmittet,  som  udførte  en  hæderlig  Mis- 
sion paa  denne  Jord  og  som  nu  har  faaet  en  hæderlig  Af- 
løsning fra  denne  Jord  for  at  gaa  til  det  evige  Rige. 

Maa  vi  leve  saaledes,  at  naar  vor  Tid  kommer,  at  vi  da 
maa  være  lige  saa  beredte  til  at  gaa,  som  Broder  Frederick 
var,  beder  jeg  om  i  Jesu  Kristi  Navn.  Amen. 

(Ovenstaaende  Tale  blev  holdt  ved  Missionær  Frederick  H. 
Olsens  Bisættelse  i  Richmond  den  30.  Januar  1938.  Foruden 
Præsident  Petersen  talte  fire  forhenværende  Missionærer  nem- 
lig: Woodrow  Nielsen,  Harold  Alma  Petersen,  Thomas  M.  Drury 
og  Ezra  Carr.  lait  var  der  21  forhenværende  danske  Missionæ- 
rer til  Stede.) 


^forsidebilledet 

I  dette  Foraar  er  det  118  Aar  siden,  at  Prof eten  Joseph 
Smith  fik  sit  herlige  Syn,  som  affødte  saa  store  og  vid- 
underlige Resultater.  Med  sit  Hjertes  Enfoldighed  og  sin 
Tros  Styrke  henvendte  han  sig  i  oprigtig  Bøn  til  Herren 
—  og  fik  Svaret; 

,, Denne  er  min  Søn,  den  Elskelige.  Hør  haml" 

Det  skete  i  en  lille  Lund,  som  blandt  Sidste  Dages 
Hellige  nu  kendes  som  „Den  hellige  Lund". 

Søger  efter  Sandheden. 


Heder,  saa  skal  eder  gives;  søger,  saa  skulle 
I  linde;  banker  paa,  saa  skal  der  lukkes  op  for 
eder.  Matt.  7.   Kap.  7.  Vers. 

Han  var  ærlig,  oprigtig  og  flittig  under  alle  Forhold  og 
interesserede  sig  for  enhver  Ting,  han  fandt,  var  til  Gavn 
og  Lykke  for  sig  selv  og  Medmennesker,  indbefattet  ogsaa 
Religionens  Værdier. 

I  sin  Søgen  efter  saadanne  Skatte  var  han  en  Aften  gaaet 
ind  for  at  overvære  et  Møde,  der  afholdtes  af  Mormonerne 
inde  i  Købstaden.  Han  var  ret  bevandret  i  de  forskellige 
Trossamfund,  der  var  herskende  omkring  i  Egnen,  hvor 
disses  Talsmænd  erobrede  Folket  til  almen  Tro  og  Begej- 
string. Selv  var  han  en  af  de  vakte  i  Tidens  Røre;  men 
han  var  alligevel  ikke  rigtig  vundet.  Læren,  en  reformeret 
ortodoks,  vilde  ikke  rigtig  trives  i  ham,  eller  han  i  den,  for 
han  følte  Savn  deri  alligevel.  Derfor  var  han  ogsaa  søgt 
ind  for  dog  at  høre,  hvad  disse  Mormoner  havde  at  for- 
kynde; noget  væsentligt  af  Værdi  var  det  sagtens  ikke,  for 
bevares,  hvad  havde  han  ikke  hørt  fortælle  om  dem;  men 
nu  vilde  han  høre  af  dem  selv. 

Det  var  en  midaldrende,  jævn  udseende  Mand,  der  stod 
paa  Talerstolen,  og  i  lige  saa  jævne  Ord  forkyndte  angaa- 
ende  en  ny  Lære,  der  var  kommet  til  Jorden,  men  som 
alligevel  ikke  var  ny,  men  kun  gengivet  ved  ny  Aabenba- 
ring,  hvilket  han  videre  forklarede,  skulde  finde  Sted, 
før  Herrens  Genkomst  til  Jorden,  og  beviste  de.tte  ud  fra 
Bibelen. 

Straks  under  Talen  var  Peter,  saaledes  hed  han,  blevet 
interesseret  og  fulgte  den,  hele  Gudstjeneste  med  sand  Hen- 
givenhed. Der  var,  fandt  han,  virkelig  noget  hjemligt,  til- 
forladeligt og  smukt  ved  det,  som  han  slet  ikke  kunde 
gøre  Rede  for  hvad  var,  ikke  lige  straks.  Men  det  var  nok 
saadan  noget  han  havde  savnet.  Ja,  det  var  næsten  som 
laa  der  noget  genkendt  deri,  hvorledes  det  end  forholdt  sig. 
Han  havde  aldrig  hørt  det  før,  vidste  han.  Men  der  var  no- 
get at  undersøge  og  faa  Rede  paa. 

Da  han  havde  overværet  Mormonernes  Møde  nogle  Gange, 
var  Peter  overbevist  om  at  have  fundet  intet  mindre  end 
det  evige,  sande  Evangelium,  det  som  Frelseren  selv  og  se- 
nere hans  Apostle  havde  forkyndt,  da  de  la^rte  Folket. 

»Ja,«  sagde  den  midaldrende  Missionær,  da  han  og  Peter 
en  Aften  samtalede  med  hinanden  efter  Mødet,  »nu  har  du 
lært  en  Del  angaaende  Evangeliet;  du  forstaar  meget.  Det 
staar  dig  frit  for  at  antage  det  med  Daab  eller  forkaste  det. 

Men  een  Ting  kan  jeg  sige  dig,  og  det  er:  at  du  vil  aldrig 
nogensinde  blive  tilfreds,  hvis  ikke  du  gør  det,  for  du  er 
en  Israelit,  derfor  kunde  du  straks  genkende  det  og  føle 
dig  hjemme  deri,  da  du  hørte  det.  For  Frelseren  siger,  at 
hans  Faar  kender  hans  Røst,  og  Israel  har  store  Forjæt- 
telse, som  du  ved.« 

Der  forløb  nogen  Tid,  Peter  opsatte  det  med  Daaben,  for 
han  ventede  paa  at  faa  sin  nærmeste  Familie  med  ved 
denne  Lejlighed,  men  disse  tøvede.  Saadan  gik  nogle  Aar. 

Saa  var  det  en  Aften  sent,  Peter  havde  været  paa  Rejse 
ude  i  Landet  og  var  nu  paa  Vandring  hjemad.  Det  var 
bitterlig  koldt  og  han  var  meget  træt,  da  han  havde  van- 
dret hele  Dagen.  Aa,  hvor  var  han  træt;  men  der  var  endnu 
en  lang  Vej  til  hans  Hjem.  At  tage  sig  en  lille  Hvil  i  Vej- 
skræntens Læ  havde  været  fremme  i  hans  Tanke,  men 
opgivet,  da  han  vidste,  det  var  alt  for  farligt  i  denne  Kulde. 
Men  da  han  længere  fremme  passerede  et  tæt  Buskads 
med  lunende  Læ  for  den  kolde  Blæst,  sank  han  udmattet 
og  modstandsløs  ned  for  at  hvile.  —  Hvor  var  Hvilen  dog 
dejlig  ...  Blot  nogle  faa  Øjeblikke  vilde  han  sidde  og  nyde 
den.  —  Han  fornam  slet  ikke  Kulden  nu;  en  forunderlig 
velgørende  Følelse  af  Velvære  gennemstrømmede  ham, 
mens  hans  Legeme  sank  sammen  i  den  kolde  Søvn.  — 
Peter!  —  Han  for  op.  Hvad  var  det?  Hans  Navn.  Med  eet 
var  han  ganske  vaagen.  Han  saa  sig  om;  der  var  ingen. 
Aa  —  ha !  Han  havde  nok  været  paa  Vej  til  at  sove  ind, 
hvilket  var  ensbetydende  med  ikke  at  vaagne  mere.  Men 
en  vaagende  Magt  havde  kaldt  paa  ham,  mens  Tid  var. 
Med  fornyede  Kræfter  fortsatte  han  nu  Vejen  hjemad. 

»Ja,«  tænkte  han  senere,  »saa  nær  har  du  været  Døden; 
saa  let  kan  den  indtræffe  naar  som  helst.  Men  før  saadant 
skulde  ske  er  det  dog  dit  alvorligste  Ønske,  at  gøre  en 
Pagt  med  Herren,  at  blive  døbt,  blive  Medlem  af  hans 
Kirke  og  saaledes  være  paa  den  rette  Vej.  —  Kort  Tid  efter 
blev  Peter  døbt  og  forblev  ærlig  og  trofast  til  det  Ideal,  han 
havde  lært  at  kende  i  den  Frelsningsplan,  som  er  givet 
Menneskene  paa  denne  Jord. 

Som  gammel  Mand  sagde  han  til  sin  Familie:  »Der  er 
Ting,  som  I  ved,  jeg  gerne  vilde  haft  udført,  men  som  ikke 
faldt  i  min  Lod;  det  er  nu  en  Opgave  for  jer  at  udføre.  I 
ved  det  angaar  det  stedfortrædende  Arbejde  for  vor  Slægt. 
Gud  velsigne  jeres  Tid  og  jeres  Flid,  at  det  raaa  lykkes  for 
jer  at  faa  det  udført.  —  I  vil  sagtens  finde  Vanskeligheder 
i  dette  som  i  alt  andet,  for  Kamp  og  Strid  er  en  fundamen- 
tal Lov  i  denne  jordiske  Tilværelse  ...  anderledes  var  der 
jo  ingen  Prøver,  og  dette  Liv  er  en  Prøvesland.  Adskillige 
trættes  af  Prøverne;  andre  tager  Anstød  af  dette  og  hint; 


104 

der  findes  altid  Ting  nok  at  kunne  pege  paa  hos  vi  Men- 
nesker. Se  kun  Fejlene,  men  forarges  ikke,  saa  I  selv  tager 
Skade.  Husk,  vi  alle  sammen  har  forskellige  Fejl  eller 
Svagheder.  At  vi  ikke  har  akkurat  vor  Næstes  Fejl,  skal 
vi  ikke  rose  os  af,  vi  har  nok  en  anden,  som  han  kan  se. 
Saahenge  vi  ikke  er  fuldkomne  selv,  maa  vi  ikke  forlange 
andre  skal  være  det. 

Men  vanskelige  Tider  vil  komme;  prøv  derfor  at  være 
stærke,  mine  ka^re,  saa  Sejren  maa  blive  vor,  naar  Prøven 
er  omme.«  ./.  C.  M.  Carlsen. 


En  ny  Befaling 

-  af  Æ'dste    Lauritz   Geo.    Pedersen. 

»Jeg  giver  eder  en  ny  Befaling,  at  I  skulle  elske  hver- 
andre; at  ligesom  jeg  elskede  eder,  skulle  ogsaa  I  elske 
hverandre.  — 

Derpaa  skulle  alle  kende,  at  I  ere  mine  Disciple,  om  I 
have  indbyrdes  Ka>rlighed.«  (Johannes  Evangeliet  13  :  34 
—35.) 

Det  sagde  Jesus  engang  til  sine  Disciple.  Han  ønskede, 
at  de  skulde  vise  ligesaa  stor  en  Kærlighed  overfor  hin- 
anden, som  han  viste  dem.  »Ligesom  jeg  elskede  eder, 
skulle  ogsaa  I  elske  hverandre.«  Viste  Kristus  ikke  stor 
Kærlighed  overfor  os?  Tænk  et  Øjeblik  paa  det,  han  gik 
igennem.  Folket  gjorde  Nar  af  ham,  spyttede  paa  ham, 
gjorde  ham  ondt  paa  alle  mulige  Maader.  Men  alligevel 
helbredte  han  de  syge,  gjorde  blinde  seende  og  gengav 
de  døve  Hørelsen.  Han  satte  en  fuldkommen  Plan  her  paa 
Jorden,  hvorved  vi  kunde  komme  tilbage  til  ham.  Men 
dette  kan  kun  ske,  hvis  vi  lever  efter  hans  Bud  og  Befalin- 
ger. Han  brød  Dødens  La^nker  for  os,  saa  vi  kunde  opstaa. 
Var  det  ikke  en  stor  Kærlighed  han  viste  os?  Men  hvad 
gør  Menneskene  for  at  takke  ham  for  det?  Ikke  ret  meget. 
Der  er  mange,  som  hverken  takker  ham  for  Maden,  som  de 
spiser,  ej  heller  for  de  Klæder,  som  de  bruger  hver  Dag. 
Tilhører  vi  denne  Gruppe?  Hvis  vi  gør  det,  saa  lad  os  prøve 
at  gøre  lidt  bedre.  Det  er  det  mindste,  vi  kan  gøre. 

Viser  vi  lige  saa  megen  Kærlighed  for  vor  Næste,  som 
han  viste  for  os?  Det  skulde  vi,  det  er  den  største  Befaling, 
han  gav  os.  »Du  skal  elske  din  Na^ste  som  dig  selv.«  (Mat- 
thæus 22:39).  Lad  os  et  Øjeblik  tænke  over,  hvor  meget 
vi  elsker  os  selv.  Og  vi  vil  da  se,  hvor  egenka^rlige  vi  egent- 
lig er!  Viser  vi  ligesaa  megen  Kærlighed  mod  vor  Næste? 

Vi  maa  huske  paa,  at  der  er  flere  Mennesker,  som  hungrer 
efter  Kærlighed,  end  der  er  Mennesker,  som  hungrer  efter 
Brød.  Kærlighed  uden  Gerninger  gavner  ikke  Hjertet. 

Lad  os  sige  hver  Dag,  naar  vi  staar  op:  »Idag  skal  der 
ikke  være  nogen  i  Verden,  som  skal  lide,  fordi  jeg  lider. 
Jeg  vil  være  god,  hensynsfuld,  forsigtig  i  Tanke,  Tale  og 
Gerninger.  Hvis  jeg  ikke  kan  gøre  de  store  Gerninger  i 
Livet,  saa  vil  jeg  gøre  godt  i  alle  de  Gerninger,  jeg  kan 
gøre.« 

Lad  os  give  saa  megen  Kærlighed,  Mod,  Hjælpsomhed, 
Mildhed  og  Sympati  som  muligt.  Lad  os  give  det  ud,  som 
om  det  var  det  eneste  Betalingsmiddel.  Og  vi  har  talløse  af 
saadanne  Værdier  i  vor  Besiddelse. 

Kristus  sagde:  »Dersom  I  elsker  mig,  da  holder  mine 
Befalinger.«  (Johannes  14:15.)  I  Forældre,  som  har  Børn! 
Hvor  megen  Glæde  faar  I  ikke,  naar  jeres  Børn  gør  det, 
som  I  siger  de  skulde.  Og  hvor  megen  Sorg  faar  I  ikke, 
naar  jeres  Børn  ikke  vil  lytte  til  jeres  Ord.  Tror  I  ikke,  at 
Kristus  og  Gud  fryder  sig,  naar  vi  gør  det,  de  befaler  os? 
Og  tror  I  ikke,  at  Gud  vil  blive  vred  og  sorgfuld,  naar  vi 
ikke  gør  det. 

Tænk  paa  jeres  Stilling  her  i  Livet,  og  tænk  saa  paa 
Guds  eller  Kristi  Stilling  i  Himmelen.  I  har  jeres  Børn, 
og  vi  er  Guds  Børn.  Lad  os  vise  Gud,  at  vi  ønsker  at  vise 
ham  Kærlighed,  som  vi  ønske  vore  Børn  skal  vise  os. 


Evige  Spørgsmaal  besvarede 

—  af  Apostel   John   A  Widtsoe  — 


Jesu  Kristi  Evangelium  tilfredsstiller  Menneskets  aande- 
lige  Behov;  det  udfylder  mere  end  Legemets  og  Forstan- 
dens Krav.  Evige  Spørgsmaal  har  altid  Menneskenes  Be- 
vaagenhed,  og  paa  deres  Besvarelse  beror  Menneskenes 
Fred  og  Tilfredsstillelse.  For  Eksempel: 

Hvorfra  kom  Mennesket?  De  Sidste  Dages  Hellige  svarer: 
Det  levede  som  et  aandeligt  Væsen  hos  Gud  i  en  Forudtil- 
værelse,  hvor  det  voksede  og  udviklede  sig,  indtil  et  jor- 
disk Livs  Erfaringer  syntes  ønskelige.  Saa  blev  Mennesket 
i  Overensstemmelse  med  Guds  bestemte  Plan  og  efter  eget 
Samtykke  sat  paa  Jorden. 

Hvorfor  er  Mennesket  her  paa  Jorden?  For  at  erholde 
Kraft  og  Styrke  gennem  Jordelivets  Erfaringer,  for  at  lære 
Selvbeherskelse  og  derigennem  opnaa  Gla>de  her  i  Livet  og 
berede  sig  til  et  evigt  Liv  i  Fremtiden  og  hjælpe  sine  Med- 
mennesker til  at  opnaa  de  samme  Velsignelser. 

Hvor  gaar  Mennesket  hen  efter  Døden?  Ind  i  Aandernes 
Verden,  det  bliver  dømt  efter  sine  Gerninger  her  i  Livet, 
og  det  kan  fortsætte  som  en  virksom  Personlighed  og  ud- 
vikle sig  videre  hen  imod  Fuldkommenhedens  Maal.  I  denne 
Aandeverden  fortsættes  alle  hellige,  jordiske  Familiebaand 
og  Venskabsbaand,  ligesom  alt  andet  af  Værdi,  som  Men- 
neskene har  tilegnet  sig  her  i  Livet  vil  blive  til  Nytte  og 
Anvendelse  i  Livet  herefter. 

Hvad  er  Livets  Lov?  Evig  Fremgang.  For  at  behage  Gud 
og  opnaa  virkelig  Glæde  maa  vi  daglig  vokse  i  Retfærdig- 
hed og  gode  Gerninger. 

Hvad  er  Loven  for  det  enkelte  Individ?  At  han  selv  maa 
vælge,  naar  Sandhedens  Principper  bliver  ham  forelagt. 
At  der  ikke  udøves  nogen  Tvang  over  Menneskets  frie 
Vilje  til  at  vælge  sin  egen  Kurs  og  Vej. 

Hvad  er  Menneskene?  I  Virkeligheden  Guds  Sønner  og 
Døtre.  Guds  Gerning  og  Herlighed  bestaar  i  at  tilvejebringe 
Udødelighed  og  evigt  Liv  for  alle  sine  Børn  paa  Jorden,  saa 
at  de  maa  faa  Lejlighed  til  evig  Udvikling  og  Fremadskri- 
den  i  Magt  og  sand  Glæde. 

Hvem  er  Gud?  Vor  virkelige,  aandelige  Fader,  som  ken- 
der og  forstaar  os  og  elsker  os.  Han  er  et  personligt  Væsen, 
som  selv  har  aabenbaret  sig  for  sine  Profeter  i  fordums 
Tid,  og  som  vedblivende  aabenbarer  sig  for  at  vejlede  sine 
Børn. 

Kan  Menneskene  kende  Gud?  Ja,  saa  vidt  som  menne- 
skelige Indskrænkninger  tillader  det.  Gud  hører  vore  Bøn- 
ner og  besvarer  dem  i  sin  Visdom.  De,  som  beder  i  Tro, 
skulde  lære  at  kende  Sandheden.  De,  som  søger  Gud,  skulde 
finde  ham. 

Hvad  er  Kristi  Kirke?  Det  er  en  Organisation,  som  har 
modtaget  Herrens  uforandrede  Evangelium  og  har  adlydt 
dets  Ordinancer;  den  Organisation,  hvorigennem  Evange- 
liets Principper  anvendes  til  Menneskenes  Velsignelse  og 
Velfærd.  Kirken  besidder  guddommelig  Myndighed  til  at 
handle  i  Herrens  Navn. 

Saadann  klare,  fornuftige  Svar  paa  de  mange  Spørgsmaal 
som  Menneskene  stiller  og  som  har  været  stillet  under  de 
tidligere  Tidsaldre,  har  gjort  de  Sidste  Dages  Hellige  aan- 
deligt  intelligente  og  tilfredsstillede.  Sandheden  giver  Føde 
til  Menneskets  Aand. 

Guds  Plan  for  Menneskets  Frelse  bestaar  af  mange  her- 
lige Principper. 

Ungdomsstævnet  i  Randers. 


Tiden  nærmer  sig  hastigt  for  Ungdomsforeningernes  til- 
bagevendende Ungdomsstævne,  og  der  spørges  fra  mange 
Sider  om  hvorledes  dette  Stævne  skal  afholdes. 

Hovedbestyrelserne  har  i  lang  Tid  arbejdet  ihærdigt  for 
at  faa  alle  Arrangementerne  i  Orden,  saaledes  at  dette 
Stævne  kan  overgaa  de  foregaaende.  For  første  Gang  af- 
holdes Stævnet  i  Randers,  og  alle  har  Grund  til  at  vente 
sig  store  Ting,  naar  man  tænker  paa  hvor  energisk  Ran- 
dersianerne  ved  Stævnet  i  Odense  kæmpede  for  at  faa 
gennemført  deres  Ønske.  Der  var  imidlertid  en  Del  Proble- 
mer, som  først  maatte  undersøges  nøje,  og  da  der  var 
Grundlag  for  Planens  Virkeliggørelse,  blev  det  vedtaget  at 
afholde  Stævnet  i  Randers. 

I  Lighed  med  foregaaende  Aar  vil  Stævnet  være  præget 
af  de  forskellige  Konkurrencer,  dog  er  der  den  Forskel,  at 
der  konkurreres  om,  hvem  der  skal  hjemføre  de  forskellige 
Pokaler  som  Ejendom.  Dette  vil  sikkert  forøge  Aktiviteten 
betydeligt,  da  hver  Gren  jo  gerne  vil  have  en  Pokal  med 
hfem.  De  specielle  Regler  for  at  erhverve  en  Pokal  som 
Ejendom  er  følgende: 

Deltagere  i  tidligere  Stævnekonkurrencer,  som  ved  disse 
tog  første  Præmien  vil  for  hver  første  Præmie  faa  tildelt 
2  Points,  medens  de,  der  har  vundet  anden  Præmie  vil  faa 
tildelt  eet  Point  for  hver  af  disse.  Da  vi  naturligvis  i  Aar 
ønsker  at  lægge  særlig  Vægt  paa  Afgørelsen,  vil  Vinderne 
af  de  forskellige  Konkurrencer  faa  4  Point  for  1ste  Præmien 
og  2  Point  for  2den  Præmien  ved  Stævnet  i  Randers. 

Standarden  i  de  forskellige  Konkurrencer  har  fra  Aar  til 
Aar  været  stadig  stigende,  og  der  er  næppe  Tvivl,  om  at 
dette  Aars  Stævne  vil  have  samme  Tendens. 

Randers  er  blevet  godt  kendt  over  det  ganske  Land  ved 
sin  energiske  Turistpropaganda,  og  da  Hotellerne  hvert 
Aar  er  fuldt  optaget  til  Pinsen,  tilraades  det  allerede  Stævne- 
deltagerne at  faa  reserveret  Værelse,  enten  ved  at  skrive 
direkte  til  et  Hotel  eller  ved  at  anmode  den  lokale  Ung- 
domsforenings Bestyrelse,  St.  Voldgade  9,  Randers,  at 
foretage  den  fornødne  Reservation. 

Den  danske  Missions  Historie. 


(Fortsat) 
I  nogen  Tid  derefter  blev  der  ofte  udført  Daabshandlin- 
ger  i  København,  Blandt  andre  som  blev  døbt  Lørdag  den 
17.  August  1850  var  Christian  Christiansen,  Peter  Beck- 
strøm  og  Knud  Hansen  Bruun,  som  alle  senere  blev  dyg- 
tige Missionærer.  Broder  Bruun  var  den  første  af  den  lu- 
theranske Kirke  til  at  modtage  Evangeliet  i  Danmark,  ef- 
tersom alle  de,  der  tidligere  var  blevet  døbt,  havde  været 
Baptister.  Samme  Dag  skrev  Ældste  Erastus  Snow  til  Kir- 
kens første  Præsidentskab  om  sit  og  Missionærernes  Ar- 
bejde i  Den  skandinaviske  Mission.  Blandet  andet  skrev 
han: 

»Herrens  Aand  syntes  at  lede  mig  til  denne  By  for  at  paa- 
begynde mit  Arbejde.  Fra  min  første  Beskikkelse  saa  jeg  hen 
til  København  som  det  bedste  Sted  i  hele  Skandinavien  til  at 
begynde  Arbejdet,  og  alt  har  sidenhen  styrket  min  Overbevis- 
ning. Den  er  Danmarks  Hovedstad  og  var  engang  i  sin  Tid  det 
forenede  Kongedømme,  Danmark,  Norge  og  Sveriges  Hovedstad. 
Det  er  en  smuk  By,  stærkt  befæstet  og  med  et  Indbyggerantal 
paa  140.000  og  er  langt  den  største  og  mest  indflydelsesrige  By 
i  Landet;  fra  dens  centrale  Beliggenhed  paa  Østsiden  af  Sjæl- 
land, kun  nogle  faa  Mil  fra  den  svenske  Kyst,  afgiver  den  glim- 
rende Betingelser  for  let  Forbindelse  pr.  Damper  til  de  vigtig- 
ste Steder  i  Sverige,  Norge  og  Danmark  og  er  et  betydeligt  Kul- 
turcentrum for  det  nordlige  Europa,  og  jeg  kan  tilføje,  at  den 
efter  min  Mening  er  i  Besiddelse  af  mere  af  Frihedens  Aand  end 
noget  andet  Sted  i  denne  Del  af  Verden.  Begeringsformen  i 
Danmark  var  indtil  fornylig  et  absolut  Monarki.  Kongen  og  hans 
Ministre  havde  baade  den  lovgivende  og  den  udøvende  Myn- 
dighed, og  de  lutheranske  Præster  førte  Kontrol  med  Skolerne. 
Det  har  ikke  været  tilladt  nogen  fremmed  at  hverve  Proselytter 
fra  Folkekirken  eller  prædike  imod  dens  Lære.  Flere  fremmede 
Missionærer  har  i  Løbet  af  de  sidste  10 — 15  Aar  maattet  føle 
det,  og  vi  vilde  sikkert  være  blevet  udsat  for  det  samme,  hvis 
vi  var  kommet  lidt  tidligere.  Baptistpræsten  Peter  C.  Mønster 
prædikede  Neddyppelsens  Daab,  og  nu  tæller  hans  Menighed 
ca.  360.  I  Begyndelsen  blev  han  idømt  Bøder  og  senere  sat  i 
Fængsel.  Alt  i  alt  var  han  fængslet  seks  Gange,  ialt  3  Aar.  Nu 
har  Frihedsbestræbelserne  i  det  øvrige  Europa  vundet  Indpas 
i  Danmark,  og  en  Beformering  af  Begeringsformen  har  været 
Besultatet.  Danmarks  Biges  Grundlov  blev  udstedt  den  5.  Juni 
1849.  Den  sikrede  Folket  politisk  Frihed. 

Sidste  Mandag  den  12.  August  begyndte  vi  at  døbe;  vi  døbte 
femten  den  første  Aften  og  i  Løbet  af  Ugen  elleve,  ialt  seksog- 
tyve. Størstedelen  af  de  døbte  har  tilhørt  Herr  Mønsters  Me- 
nighed og  er  de  bedste  indenfor  dette  Samfund,  og  mange  flere 
tror  paa  vort  Budskab,  medens  de  øvrige  er  fulde  af  Vrede. 
Blandt  dem,  der  er  døbt,  er  Tyskere,  Svenskere  og  Danskere, 
som  dog  alle  forstaar  Dansk,  og  de  synes  alle  faste  i  Troen.  Vi 
havde  et  Eksemplar  af  Ældste  Orson  Hydes  Arbejde  med  os, 
som  vi  lod  cirkulere  mellem  de  tyske  Søskende;  og  naar  vi 
traf  paa  Folk,   som  kunde  læse  Engelsk,   gav  vi   dem   engelske 

Bøger  og  for  Danskere  læste  vi  Broder  Hansens  Oversættelse  af 
Mormons  Bog  og  Pagtens  Bog.  Vi  har  indtil  nu  kun  virket  blandt 
private  i  smaa  Husmøder,  men  vi  har  nu  naaet  det  Tidspunkt, 
da  vi  ønsker  at  komme  i  Berøring  med  den  store  Offentlighed. 
Vi  haaber  snart  at  være  i  Stand  til  at  finde  en  passende  Sal, 
og  vi  takker  Gud,  at  vort  Arbejde  har  baaret  Frugt  og  slaaet 
dybe  Bødder,  saa  at  —  dersom  vi  skulde  blive  udvist  af  Landet 
—  Arbejdet  alligevel  vilde  blive  fortsat. 

Herren  har  skænket  de  troende  mange  Syn  og  Drøm-me,  og 
nogle  har  fortalt  os,  at  de  har  set  os  i  et  Syn,  før  vi  kom. 

Saa  vidt  som  jeg  kan  se  er  Danskerne  et  venligt  og  gæstfrit  Folk, 
især  Arbejder-  og  Mellemklassen.  Der  synes  at  herske  en  højere 
Moral  blandt  dem,  end  blandt  de  tilsvarende  Klasser  i  England 
og  Amerika;  og  jeg  skulde  tage  meget  fejl,  om  ikke  Herren  har 
mange  Folk  blandt  dem. 

Broder  John  E.  Forsgren  ledsagede  os  her  til  og  blev  hos  os 
nogle  Dage  og  drog  derefter  til  Sverige.  Herren  er  med  ham; 
han  er  fuld  af  Tro  og  den  Helligaand.« 

Søndag  den  18.  August  1850  blev  der  holdt  et  lille  Møde 
i  Hans  Larsens  Hjem  paa  Kristianshavn,  hvor  en  Del  af  de 
nyligt  døbte  blev  bekræftede  som  Medlemmer  af  Kirken  og 
Hans  og  Eline  Dorthea  Larsens  tre  Børn  blev  velsignede  i 
Overensstemmelse  med  det  Mønster,  som  Verdens  Frelser  gav 
for  1800  Aar  siden.  Børnenes  Navne  er:  Petrine  Christine, 
Marie  Magdalene  og  Margrete  Christine  Larsen.  Det  var  de 
første  Børn,  som  blev  velsignet  med  guddommelig  Myndig- 
hed i  Danmark. 

Søndag  den  25.  August  blev  der  holdt  et  andet  Møde  i 
Hans  Larsens  Hjem  paa  Kristianshavn;  ved  hvilken  Lejlig- 
hed Nadveren  blev  administreret  for  første  Gang  i  Dan- 
mark med  guddommelig  Myndighed  i  denne  Husholdning. 
Den  første  Ordination  af  lokale  Brødre  til  det  hellige  Præ- 
stedømme fandt  ogsaa  Sted  i  dette  Møde,  idet  Knud  HL 
Bruun  blev  ordineret  til  Præst  og  Ole  U.  C.  Mønster  til 
Lærer.  Broder  Bruun  skulde  samme  Dags  Aften  rejse  til 
Jylland  for  at  overtage  en  Stilling  der,  og  Ældste  Snow, 
der  ansaa  det  for  betimeligt  at  indføre  Evangeliet  i  den  Del 
af  Landet,  ordinerede  Broder  Bruun  til  Præst,  saa  at  han 
havde  Myndighed  til  baade  at  prædike  og  døbe  ved  An- 
komsten til  Jylland. 

I  Mellemtiden  tog  Daabshandlingerne  Fart  i  København, 
og  der  blev  holdt  utallige  Husmøder  i  Søskendes  Hjem. 

I  Begyndelsen  af  September  Maaned  aflagde  Brødrene 
Besøg  hos  Kultusministeren  og  indledede  en  Korrespon- 
dance med  ham  og  ligeledes  med  Byens  Borgmester  i  det 
Øjemed  at  forklare  Hensigten  med  Ældsternes  Ophold  i 
Danmark.  Disse  Myndigheder  krævede  en  kortfattet,  skrift- 
lig Fremstilling  af  Jesu  Kristi  Kirke  af  Sidste  Dages  Helli- 
ges Tro,  Lærdomme  og  Organisation.  En  saadan  blev 
straks  affattet  og  tilstillet  dem  sammen  med  et  Eksemplar 
af  Mormons  Bog  paa  Engelsk.  Kultusministeren  gav  Brød- 

rene  Tilladelse  til  at  holde  Møder  i  København,  men  be- 
mærkede, at  de  muligvis  vilde  faa  Besværligheder  med 
Politiet  paa  Grund  af  de  daarlige  Rygter,  som  allerede  da 
verserede  om  »Mormonerne«. 

(Fortsættes). 


Kritik. 


Benjamin  Franklin,  der  var  taktløs  i  sin  Ungdom,  blev 
saa  diplomatisk,  saa  behændig  til  at  behandle  Folk,  at  han 
blev  gjort  til  Amerikas  Ambassadør  i  Frankrig.  Hemmelig- 
heden ved  hans  Sukces:  »Jeg  vil  ikke  tale  ondt  om  noget 
Menneske,«  sagde  han,  »...  og  fremhæve  alt  det  gode  ved 
enhver.« 

Enhver  Taabe  kan  kritisere,  fordømme  og  klage  -  -  og 
de  fleste  Taaber  gør  det. 

Men  det  kræver  Karakter  og  Selvkontrol  at  være  forstaa- 
ende  og  tilgivende. 

»En  stor  Mand  viser  sin  Storhed,«  sagde  Carlyle,  »paa 
den  Maade,  han  behandler  sine  undergivne.« 

I  Stedet  for  at  fordømme  Folk,  lad  os  prøve  paa  at  for- 
staa  dem.  Lad  os  prøve  paa  at  forstaa,  hvorfor  de  gør,  hvad 
de  gør.  Det  er  meget  mere  berigende  end  Kritik;  og  det 
aander  Sympati,  Tolerance  og  Venlighed.  »At  kende  alle 
er  at  tilgive  alle«. 

Som  Dr.  Johnsen  sagde:  »Gud  selv  har  ikke  i  Sinde  at 
dømme  Mennesket  før  dets  Dage  er  omme.« 

Hvorfor  skulde  du  og  jeg? 


Fra  Missionsmarken. 


fffnkomst. 

Følgende  Missionærer  er  ankommet  for  at  virke  i  Den  danske 
Mission:  Homer  P.  Andersen,  Calvin  S.  Rasmussen,  Ingar  An- 
dersen og  Søster  Ingrid  Andersen.  —  Vi  byder  dem  velkommen 
og  nedbeder  Herrens  Velsignelse  over  dem. 

{forflyttelser. 

Følgende  Ældster  er  blevet  forflyttet:  A.  Marius  Hansen  fra 
Herning  til  København,  Norman  A.  Sørensen  fra  Sønderborg  til 
København,  Roger  P.  Monsen  fra  København  til  Herning  og 
Dale  Young  Higginson  fra  Købenbavn  til  Sønderborg. 

SILKEBORG:  Lørdag  den  12.  Februar  1938  afholdt  Silkeborg 
Gren  i  Good-Templar  Logens  store  Sal  en  festlig  Sammenkomst 
med  følgende  Program:  Bøn  ved  Grenspræsident  Duane  A.  Han- 
sen. Sang  af  Koret  »Vi  glædes  og  frydes«.  —  Br.  Orvill  Thom- 
sen bød  paa  Ungdomsforeningens  Vegne  Forsamlingen  velkom- 
men, hvorefter  der  var  Skuespil,  Sangsolo,  Kvartet  og  Tale.  Til 
Slut  sang  hele  Forsamlingen  »Fred  hviler  over  Land  og  By«  og 
Bøn  ved  Ældste  Gordon  P.  Andersen.  Til  Stede  ca.  225. 

Onsdag  den  16.  Februar  afholdt  Silkeborg  Gren  sin  Konfe- 
rence under  Ledelse  af  Grenspræsident  Duane  A.  Hansen.  Mis- 
sionærerne fra  Herning  A.  Marius  Hansen  og  Georg  F.  Thom- 
sen og  Distriktspræsident  Enoch  Thorne  fra  Aarhus  fik  alle 
Lejlighed  til  at  bære  deres  Vidnesbyrd.  Ligeledes  blev  der  af- 
givet Rapporter  fra  Søndagsskolen  og  Ungdomsforeningen.  Re- 
sten af  Tiden  blev  overgivet  Missionspræsident  Mark  R.  Garff, 
der  talte  smukt  og  opmuntrende  til  de  forsamlede  Søskende  og 
Venner.  Til  Stede  ca.  35. 

Den  2.  Marts  afholdtes  en  Pakkefest  i  Silkeborg  til  Fordel  for 
»Dansk  Missionærforening«.  Festen  lededes  af  Br.  Orvill  Thom- 
sen. Festen  var  godt  besøgt,  og  et  pænt  Pengebeløb  var  Afte- 
nens Resultat. 

KOBENHAVN:  Grenskonferencen  indlededes  med  Afholdelse  af 
en  Koncert  Fredag  den  11.  Marts  1938.  Koncerten  afholdtes 
ikke  af  Koret,  men  af  et  Orkester,  som  Grenen  var  kommet  i 
Forbindelse  .med  gennem  Broder  Rodelius  Hansen.  En  stor  For- 
samling var  til  Stede  og  paahørte  med  Interesse  de  forskellige 
Præstationer.  Konferencen    fortsattes    Søndag    den    13.    med 

Præstedømsmøde  Kl.  9  og  Søndagsskole  Kl.  10.  Kl.  14  var  der 
Rapportmøde,  hvor  Organisationerne  aflagde  Beretning  over 
det  forløbne  Aar.  -  Kl.  19  afholdtes  Konferencens  sidste  Møde, 
som  var  særdeles  godt  besøgt,  baade  af  Søskende  og  Venner. 
Der  blev  talt  af  Ældsternc  Homer  LT.  Petersen  og  Oluf  Bunchel. 
Ind  imellem  var  der  en  Duet  ved  Rebecca  Rasmussen  og  Chr. 
Tideman n  Petersen  og  en  Solo  ved  Valdemar  Jacobsen.  Afte- 
nens sidste  Talere  var  Ældste  Orson  R.  West  og  Missionspræ- 
sident Mark  B.  Garff.  En  udmærket  Aand  var  til  Stede. 

Under  Konferencen  blev  Brødrene  Jens  Jacob  Jensen  og  Wal- 
ter Møller  Nielsen  ordinerede  til  henholdsvis  Præst  og  Diakon 
af  Mark  B.  Garff  og  Orson  B.  West. 

KØBENHAVN:  Den  2.  Marts  1938  blev  Jørgen  Frederik  Wind- 
feldt  Schmidt  og  Grethe  Rigmor  Sidenius  døbt  af  Ældste  Ralph 
G.  Berthelsen.  Den  6.  Marts  døbtes  Magnus  William  Olsen  af 
Ældste  S.  Duane  Madsen,  Lynge  Svejstrup  Hansen  af  Ældste 
Anker  C.  Schade  og  Agnes  Ingrid  Ragnhild  Olsen  (Løf stedt)  af 
Ældste  Ray  P.  Frandsen.  Den  20.  Marts  blev  René  Ejvin  Tory 
Strømberg  døbt  af  Ældste  Clarence  A.  Larsen.  —  Vi  byder  disse 
Søskende  hjertelig  velkommen  i  Kirken. 

AALBOBG:  Den  23.  Januar  1938  blev  Inger  Lis  Larsen  og  Karna 
Sine  Andersen  døbt  af  henholdsvis  Elmer  Mørck  og  Eldred  Lee. 
AALBOBG:  Lørdag  den  19.  Marts  1938  fejrede  Søster  Else  West 
sin  70  Aars  Fødselsdag.  I  Dagens  Anledning  var  Fødselsdags- 
barnets 4  Børn:  Bernhard,  Elmy,  Edy  og  Orson  kommet  hjem. 
Dagen  igennem  strømmede  Blomster,  Telegrammer  og  Hilsener 
ind.  —  Søster  West  har  været  Medlem  af  Kirken  i  godt  30  Aar 
og  har  virket  som  Præsidentinde  i  Den  kvindelige  Hjælpefor- 
ening og  som  Lærerinde  i  Søndagsskolen. 

ESBJERG:  Den  27.  Februar  1938  blev  Petra  Laurine  Nielsen 
Olsen  og  Oda  Olsen  døbt  af  Ældste  J.  Newell  Christensen.  Sam- 
me Dag  blev  Henry  Reinholdt  Christensen  døbt  af  Ældste  Do- 
nald A.  Jensen. 

ESBJERG:  Sværmen  »Trolyren«  (Tro — Lydighed — Renhed)  af- 
holdt den  28.  Februar  en  Fest.  Esbjergs  Bikubeklasse  er  førsi 
fornylig  blevet  oprettet;  men  Festen  gav  et  glimrende  Indtryk 
af,  hvormeget  nogle  unge  Piger  kan  lære  i  Løbet  af  ganske  kort 
Tid,  naar  blot  Viljen  er  der. 

Festen  var  i  alle  Retninger  straalende.  Ingen  kunde  andet  end 
blive  i  godt  Humør  ved  at  se  den  Energi,  Bikubepigerne  lagde 
for  Dagen,  og  det  Program,  de  fremviste,  var  absolut  en  meget 
ældre  Bikubeklasse  værdig. 

Festen  lededes  af  Birøgter,  Str.  Kåty  Christensen  og  aabnedes 
med  at  synge:  »Glade  vi  os  sammenklynge«.  —  Den  første  Tale 
paa  Programmet  blev  holdt  af  Medhjælper  Str.  Birgitte  Løven- 
dahl: »Bikubearbejdet«.  Str.  Løvendahl  gav  en  klar  og  tydelig 
Fremstilling  af,  hvilket  stort  og  herligt  Arbejde  Bikubesagen  er, 
og  til  hvilken  Gavn  og  Nytte  den  vil  være  for  de  unge  Piger, 
der  med  fuld  Alvor  slutter  sig  til  den.  Bikube  pigerne  sang  efter 
denne  Tale:  »Værn  din  Tro  og  Ungdomskræfter«.  Netop  en 
Sang  med  et  Motto  for  Bikubepiger.  -  -  Ragnhild  Christensen 
gav  en  kort  Tale  over  Bikubearbejdets  store  Betydning  for  hen- 
de og  for  enhver  Bikubepige.  —  Ordet  blev  derefter  overgivet 
til  Præsidenten  for  »Unge  Mænds  Forening«,  Br.  Ejnar  Nielsen, 
der  takkede  for  det  Arbejde,  Bikubepigerne  her  lagde  for  Dagen, 
og  paamindede  dem  om  stadig  at  huske  deres  Valgsprog  og 
virkelig  arbejde  flittigt  og  ihærdigt  som  Bier.  —  Efter  dette  gik 
Programmet  over  i  de  mere  muntre  Retninger,  idet  Bikube- 
pigerne fremviste  et  muntert,  lille  Skuespil:  »Stine  med  Pøl- 
serne« og  Sketchen:  »Frederik  og  Juliane«.  Siden  blev  der  ser- 
veret Forfriskninger,  og  en  Del  smukke  Haandarbejder,  som 
Bikubepigerne  havde  lavet,  blev  solgt  ved  Auktion.  Resten  af  Af- 
tenen blev  tilbragt  med  at  danse.  Moderne  og  gammeldags  skif- 
tede, og  Humøret  var  højt  hos  alle.  Under  Dansen  blev  der  frem- 
vist nogle  kvikke  Stepnumre  ved  Bikubepigerne:  Gerda,  Gurli 
og  Ragnhild. 

Da  Festen  var  sluttet  med  Taksigelse  og  enhver  gik  til  sit, 
var  alle  som  een  enige  om,  at  de  flittige  »Biers«  første  Fest 
var  faldet  aldeles  glimrende  ud,  og  at  Bikubepigerne  havde  givet 
os  den  fornøjeligste  Aften,  vi  har  haft  i  lang  Tid  —  Esbjerg  tak- 
ker sine  Bikubepiger  og  er  stolte  af  dem. 

Den  28.  Marts  fyldte  Br.  Anton  Jørgensen,  Esbjerg,  70  Aar. 
Br.  Jørgensen,  der  sammen  med  sin  Hustru  vendte  tilbage  til 
Esbjerg  fra  Utah  for  et  Aars  Tid  siden,  er  saaledes  det  ældste 
Medlem  indenfor  Esbjerg  Gren.  Br.  Jørgensen  var  kaldet  til  at 
arbejde  som  Missionær  i  sit  Fødeland;  men  maatte  paa  Grund 
af  svigtende  Helbred  fornylig  tage  sin  Afløsning  som  saadan.  — 
Br.  Jørgensen  er  elsket  og  æret  af  Søskende  og  Venner,  og  alle 
ønsker  Br.  Jørgensen  hjertelig  til  Lykke  og  nedbeder  Herrens 
rigeste  Velsignelser  over  ham  og  hans  Hustru. 


Olaf  Mortensens  Bogtrykkeri 


